b'\n_START_ARTICLE_\nBrendon McNichol\n_START_PARAGRAPH_\nBrendon McNichol on yhdysvaltalainen kitaristi. H\xc3\xa4n soittaa usein my\xc3\xb6s lap steel -kitaraa. Brendon tunnetaan parhaiten entisen\xc3\xa4 Queens of the Stone Agen kitaristina, jossa h\xc3\xa4n oli vuosina 2000\xe2\x80\x932002. Muita h\xc3\xa4nen yhtyeit\xc3\xa4\xc3\xa4n ovat Masters of Reality ja Rattlebone._NEWLINE_1990-luvun alussa Brendon asui Hollywoodissa, Kaliforniassa. H\xc3\xa4n aloitti soittamaan yhdess\xc3\xa4 k\xc3\xa4mpp\xc3\xa4kaverinsa Roger Deeringin kanssa, joka soitti bassoa sek\xc3\xa4 rumpali Kerry Furlongin kanssa. Kerry ja Brendon perustivat yhtyeen ja esiintyiv\xc3\xa4t aluksi nimell\xc3\xa4 The Drills, mutta my\xc3\xb6hemmin he vaihoivat nimeksi Rattlebone. Rattlebone julkaisi 5-raitaisen EP:n vuonna 1991. EP:n tuotti Dave Jerden. Brandon j\xc3\xa4tti Rattlebonen vuonna 1995._NEWLINE_Vuonna 1996 Brendon liittyi Masters of Realityyn, jonka johtohahmo oli Chris Goss. Brendon esiintyi heid\xc3\xa4n kanssaan kiertueilla ja live-albumilla How High On The Moon: Live At The Viper Room. Vuonna 2000 Joshua Homme tarvitsi toista kitaristia Queens of the Stone Agen kiertueelleen ja pyysi apua Chris Gossilta. Chris suositteli Brendonia. Brendon liittyi yhtyeeseen ja soitti keikoilla my\xc3\xb6s pianoa ja lap steel -kitaraa. Kiertueiden lis\xc3\xa4ksi h\xc3\xa4n oli mukana nauhoittamassa joitain Queens of the Stone Agen kappaleita studiossa. Brendon erosi Queens of the Stone Agesta hieman Songs for the Deaf -albumin nauhoitusten j\xc3\xa4lkeen. Nyky\xc3\xa4\xc3\xa4n Brendon ty\xc3\xb6skentelee kitaroiden valmistajana.'